《留别解县韩明府（一作别解明府）》
唐代·耿湋

闲人州县厌，贱士友朋讥。朔雪逢初下，秦关独暮归。

寒茅下原浅，残雪过风微。一路何相慰，唯君能政稀。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。